Tensioni alternativ në skajet e rezistorit

Tensioni i thjeshtë periodik në skajet e rezistorit
Duke bërë kyçjen e një tensioni të thjeshtë periodik në skajet e një rezistori me rezistencë R, në të do të kemi mëkëmbje të rrymës elektrike.
Si pasojë në këtë qark duhet të gjejmë vlerën e intensitetit të rrymës elektrike dhe vlerën e fuqisë elektrike.

Intensiteti i rrymës elektrike
Nëse në rezistorin me rezistencë R kyçim tensionin periodik të thjeshtë
 u=Umsin(ωt+θ),

vlera e intensitetit të rrymës do të jetë
 i=u/R=Um/Rsin(ωt+θ).

Pra, intensiteti i rrymës elektrike është poashtu madhësi e thjeshtë periodike. Amplituda e kësaj madhësie është Im=Um⁄R , ndersa faza fillestare θ.
Forma tjetër e intensitetit të rrymës do të jetë
 i=Imsin(ωt+ψ)=√2Isin(ωt+ψ)
Im paraqet amplitudën, I vlerën efektive dhe ψ=θ fazën fillestare.
Për amplitudat dhe vlerat efektive vlejnë shprehjet 
 Um=RIm dhe U=RI.
Lidhjen e fituar mes tensionit dhe rrymës mund ta gjejmë edhe në formë të anasjelltë. Pra në qoftë se e dijmë se intensiteti i rrymës elektrike është madhësi e thjeshtë periodike  
 i=Imsin(ωt+ψ)
mund të shkruajmë shprehjen për tensionin
 u=Umsin(ωt+θ)=RImsin⁡(ωt+ψ).

Fuqia elektrike
Fuqia paraqet shpejtësinë me të cilën bëhet shndërrimi energjetik. Shndërrimet energjetike fuqia i përshkruan në një moment. Edhe në rastin kur tensioni dhe intensiteti i rrymës elektrike ndryshojnë me kohën, fuqia llogaritet në mënyrë të njëjtë si në rastin e qarqeve të rrymave dhe tensioneve konstante.

Për qarkun në shqyrtim fuqia elektrike njëhsohet me anë të shprehjes
 p=ui.

Pas zëvenësimit të shprehjeve për tensionin dhe intensitetin e rrymës, arrijmë në shprehjen
 p=UmImsin(ωt+θ)sin⁡(ωt+θ).

Pas zëvendësimeve të duhura fitojmë
 p=UI[1-cos(2ωt+2θ)]
ku kemi marrë parasysh se
 UmIm/2=UI.
Nga shprehja për fuqinë arrijmë në përfundim se edhe kjo madhësi është e ndryshueshme me kohën.
Frekuenca e fuqisë është dy herë më e madhe se e tensionit.
Kjo fuqi mund të marrë vlera nga zero deri në vlerën maksimale 2UI, pra gjithmonë është pozitive.
Nga kjo kuptojmë që gjatë tërë kohës burimi kryen punë, e cila për shkak të efektit të Xhaulit shndërrohet në nxehtësi në rezistor dhe shndërrime tjera energjetike nuk ka.
Fuqia mesatare për këtë qark jepet me anë të formulës
 Pmes=UI 
apo me anë të shprehjeve ku përfshihet rezistena
 P=RI^2=U^2/R.
Shiko gjithashtu
1.Madhësitë periodike

2.Rezonanca në qarqet elektrike

3.Gjeneratori trefazor

4.Ligjet e Kirhofit

5.Qarqet me ndërlidhje induktive

6. Rezistenca specifike

7. Gjeneratori elektrik

Burimet e të dhënave
[Nexhat Orana:"Bazat e elektroteknikës II", Prishtinë, 1992]

Lidhje të jashtme
Resistors in AC Circuits
AC circuits, alternating current electricity
RESISTORS, CAPACITORS AND INDUCTORS IN AC CIRCUITS
Alternating-Current Circuits

Kategoria:Shkencë
Kategoria:Inxhinieri
Kategoria:Inxhinieri elektrike
Kategoria:Elektricitet